Komisijos reglamentas (EB) Nr. 323/97
1997 m. vasario 21 d.
iš dalies keičiantis Tarybos reglamentą (EEB) Nr. 2406/96, nustatantį bendrus prekybos standartus tam tikriems žuvininkystės produktams
EUROPOS SĄJUNGOS KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. gruodžio 17 d. Tarybos reglamentą (EEB) Nr. 3759/92 dėl bendro žuvininkystės ir akvakultūros produktų rinkos organizavimo [1] su paskutiniais pakeitimais, padarytais Reglamentu (EB) Nr. 3318/94 [2] ypač į jo 2 straipsnio 4 dalį,
kadangi sužvejojamoms Clupea harengus silkių rūšims Tarybos reglamentu (EEB) Nr. 2406/96 [3] nustatomas naujas dydžių kategorijų šiuo nauju masteliu strimelėms nustatomas į šiaurę nuo 59°30′ paimamų ir į krantą iškraunamų produktų konkretus dydis, tačiau į mastelį neįtrauktas visoje Baltijos jūroje pirmiau taikytas dydis;
kadangi dėl tokio aplaidumo neatsižvelgiama į strimelės, sugautos į pietus nuo 59°30′, apdorojimo ir pardavimo sąlygas; kadangi dėl to reikėtų imtis veiksmų nustatant atitinkamo dydžio kategoriją, iš dalies keičiant Reglamentą (EB) Nr. 2406/96;
kadangi šis pakeitimas yra techninis bendrų prekybos standartų pataisymas, kaip numatyta Reglamento (EEB) Nr. 3759/92 2 straipsnio 4 dalyje;
kadangi šiame reglamente numatytos priemonės atitinka Žvejybos produktų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2406/96 II priede strimelei (Clupea harengus) nustatytas ir taikomas dydžio kategorijų mastelis iš dalies keičiamas atsižvelgiant į šio reglamento priedą.
2 straipsnis
Šis reglamentas įsigalioja septintą dieną po jo paskelbimo Europos Bendrijų oficialiajame leidinyje.
Šis reglamentas taikomas nuo 1997 m. sausio 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1997 m. vasario 21 d.